Παντάνασσα Άρτας

Η Παντάνασσα είναι ένα χωριό του Δήμου Αρταίων με 269 μόνιμους κατοίκους (απογραφή 2011), δίπλα στον ποταμό Λούρο και απέχει από την πόλη της Άρτας περίπου 17 χιλιόμετρα ενώ η απόσταση από την Φιλιππιάδα είναι περίπου 5 χιλιόμετρα.

Σύμφωνα με το Σχέδιο Καποδίστρια, η Παντάνασσα υπήρξε μέχρι το τέλος του 2010, οικισμός του Δήμου Ξηροβουνίου με έδρα τον Αμμότοπο. Με βάση τη νέα διοικητική διαίρεση που προβλέπει το Σχέδιο Καλλικράτης, το χωριό εντάχθηκε στο Δήμο Αρταίων. Η Παντάνασσα μαζί με τα Ανωγειατά και τον Υδροηλεκτρικό Σταθμό Λούρου αποτελούν την τοπική κοινότητα Παντάνασσας με συνολικό πληθυσμό 343 κατοίκους.

Διοικητικές μεταβολές
Ο οικισμός αναγνωρίστηκε το 1919 και το 1928 αποσπάσθηκε από το Νομό Πρέβεζας και προσαρτήθηκε στο Νομό Άρτας. Το 1997 το χωριό εντάχθηκε στο δήμο Ξηροβουνίου και το 2010 στο Δήμο Αρταίων.

Τοποθεσία και Πρόσβαση
Η Παντάνασσα γειτνιάζει με τον Υδροηλεκτρικό Σταθμό Λούρου, τα Ανωγειατά και τον Άγιο Γεώργιο Φιλιππιάδας.

Παραπομπές

Εξωτερικοί σύνδεσμοι 
 Δήμος Αρταίων
 Περιφερειακή Ενότητα Άρτας

Χωριά του νομού Άρτας
Δήμος Αρταίων